**TRADICIJSKE IGRE I IGRAČKE**

Za ovaj projekni zadatak pitala sam mamu o igračkama i igrama kojima se igrala dok je bila dijete.

**Koje su ti najdraže igre iz djetinjstva?**

Najdraže igre iz mog djetinjstva bile su igre koje su se igrale vani na otvorenom, skakanje, “lasteža” ili “gumi-gumi”, igranje špekulama na dvorištu, igranje skrivača, gađanje pikada, pucanje kamenčića iz pračke.

**Koju si od tih igara najviše voljela?**

Najviše sam igrala” lastež”, to je bila najpopularnija igra, mogla se igrati s prijateljicama, a mogla sam i sama igrati, tako da su stolice držale lastiku dok se preskače.

**Jesi li imala puno igračaka i kakvih?**

Imala sam nekoliko lutaka i jednu veliku bebu koja je plakala i gugutala jer je bila na baterije pa je bila zabavna.

**Tko ti je kupovao igračke?Jesi li sama izrađivala igračke ili ti je netko drugi izrađivao igračke?**

Igračke su mi kupovali roditelji, bake, a nekad su donosili rođaci koji su radili u Njemačkoj jer je tamo bio veći izbor igračaka nego kod nas. Ponekad su mi tata i djed izrađivali praćke, pomagali u slaganju pikada, a izradili su mi drvenu ljuljačku.

**Za kraj što misliš, jesu li bolje i kreativnije bile tvoje igračke i igre ili moje igračke danas?**

Svaka generacija ima svoje igre i igračke, tako da se to ne može uspoređivati, ali moje je mišljenje da sam puno više u svom djetinjstvu provodila vrijeme u igrama s prijateljima na otvorenom nego što to danas u igri provode djeca jer je tehnologija toliko napredovala da danas djeca ne mogu zamisliti život bez mobitela, tableta, računala i svih virtualnih igara.

 Petra Vladić